Document ID: /roh_data/filtered/fineweb-2-filterrobots_roh.jsonl.gz/23022

Il Premi Nobel da fisica va quest onn a trais scienziads, annunzia l'Academia svedaisa da las scienzas. Quai per avair purschì a l'umanitad novs instruments per perscrutar il mund dals electrons en atoms e moleculs.
Ils dus perscrutaders e la perscrutadra hajan mussà ina via da crear signals da glischs extrem curts. E quels signals lubeschan da mesirar ils process svelts là nua che electrons sa muventan u midan energia. Ils dus scienziads e la scienziada èn:
- Pierre Agostini
- Ferenc Krausz
- Anne L'Huillier